Dur di günstiga geografischa Begebeheita wird im Rinthl vil Landwirtschaft  betriba. Bekannti Produkt sind da Ribbelmais oder o Törgga gnennt, wos nöüerdings o ida Migros git; es git aber o scho Ribbelbier voda Sunnabräu. Es anders Produkt isch s Rapsöl, wo au im Rhintl produziert werd. Dur s milda Klima chönid o Wiitruba im Rhintl aabaua wöra. Aso isch o s Doarf Rebstoa zu sim Nama cho. Mittlerwila werd aber gnau döt woll am wenigschta Wii abaua.